Na temelju članka 30. Statuta Općine Vladislavci („Službeni glasnik“ Općine Vladislavci broj 3/13) ,Općinsko vijeće Općine Vladislavci na svojoj 24. sjednici održanoj dana 14. ožujka 2017. godine donosi

**ZAKLJUČAK**

**o usvajanju Izvješća o provedbi Plana upravljanja imovinom**

**u vlasništvu Općine Vladislavci za 2016. godinu**

Članak 1.

Usvaja se Izvješće o provedbi Plana upravljanja imovinom u vlasništvu Općine Vladislavci za 2016. godinu.

Članak 2.

Izvješće o provedbi Plana upravljanja imovinom u vlasništvu Općine Vladislavci za 2016. godinu sastavni je dio ovog Zaključka.

Članak 3.

Ovaj Zaključak stupa na snagu osmog dana od dana objave u „Službenom glasniku“ Općine Vladislavci.

KLASA: 940-01/17-13-01

URBROJ: 2158/07-01-17-02

Vladislavci, 14. ožujka 2017.

PREDSJEDNIK

OPĆINSKOG VIJEĆA

Krunoslav Morović, v. r.



**REPUBLIKA HRVATSKA**

**OSJEČKO-BARANJSKA ŽUPANIJA**

## **OPĆINA VLADISLAVCI**

## 

**Općinski načelnik**

IZVJEŠĆE O PROVEDBI

PLANA UPRAVLJANJA IMOVINOM U VLASNIŠTVU OPĆINE VLADISLAVCI ZA 2016. GODINU

Vladislavci, ožujak 2017.

UVOD

Općinsko vijeće Općine Vladislavci je na svojoj 19.sjednici održanoj dana 17. ožujka 2016. godine dalo Prethodnu suglasnost na Plan upravljanja imovinom u vlasništvu Općine Vladislavci za 2016. godinu.

Plan upravljanja imovinom u vlasništvu Općine Vladislavci za 2016. godinu (dalje u tekstu: Plan) izrađen je sukladno Planu upravljanja i raspolaganja imovinom u vlasništvu Republike Hrvatske i Odlukom o donošenju Plana („Narodne novine“ broj 24/14).

Planom je propisano da će se Izvješće o provedbi plana dostavljati do 31. ožujka tekuće godine Općinskom vijeću na usvajanje.

Plan za 2016. godinu sastoji se od:

1. Popisa trgovačkih društava u suvlasništvu Općine Vladislavci,
2. Plana upravljanja stanovima i poslovnim prostorima u vlasništvu Općine Vladislavci,
3. Plana upravljanja i raspolaganja građevinskim zemljištem u vlasništvu Općine Vladislavci,
4. Ostalih nespomenutih prava Općine Vladislavci.

Općinsko vijeće je na 21. sjednici Općinskog vijeća održanoj dana 12. rujna 2016. godine usvojilo Strategiju upravljanja i raspolaganja imovinom u vlasništvu Općine Vladislavci, KLASA: 940-01/16-04/01, URBROJ: 2158/07-03-16-1, izrađenu 02. rujna 2016. godine, kojom se željelo osigurati ekonomski, svrhovito, učinkovito i transparentno upravljanje i raspolaganje imovinom.

**1. Popis trgovačkih društava u suvlasništvu Općine Vladislavci**

Sukladno posljednjem izvještaju o stanju na dan 31. 12. 2016. visina udjela u trgovačkim društvima u suvlasništvu Općine Vladislavci temeljem društvenih ugovora je ostala nepromijenjena, osim za Vodovod – Osijek d. o. o., gdje se udjel u vlasništvu smanjio sa 1,43% na 1,42 % udjela u vlasništvu.

Predstavnici Općine Vladislavci koji su temeljem Odluka Općinskog vijeća Općine Vladislavci imenovani za članove pojedinih trgovačkih društava su sudjelovali na Godišnjim skupštinama društava.

**2. Plan upravljanja stanovima i poslovnim prostorima u vlasništvu Općine Vladislavci**

Za poslovni prostor u Društvenom domu Dopsin koji je povjeren Narodnom trgovačkom lancu d. o. o. izravnim ugovaranjem, proveden je Javni natječaj za zakup poslovnog prostora u vlasništvu Općine Vladislavci koji je objavljen u Glasu Slavonije, na web stranici Općine Vladislavci [www.opcina-vladislavci.hr](http://www.opcina-vladislavci.hr) i na oglasnoj ploči Općine Vladislavci dana 21. travnja 2016. godine. Po predmetnom natječaju sklopljen je Ugovor o zakupu poslovnog prostora s najpovoljnijim ponuditeljem – Narodni trgovački lanac d. o. o. na razdoblje od 10 godina.

Ugovori koji su sklopljeni s udrugama bez natječaja za prostorije u objektima u općinskom vlasništvu još uvijek nisu raskinuti i nisu provedeni natječaji zbog smanjenja broja službenika u Jedinstvenom upravnom odjelu Općine Vladislavci.

Planirani natječaji će se provesti tijekom 2017. godine.

Općina Vladislavci je tijekom 2016. godine uspjela riješiti neriješene imovinsko - pravne odnose s vlasnikom stana koji se nalazio u zgradi lokalne samouprave na kč. br. 467 k. o. Vladislavci, te je za predmetnu nekretninu na 22. sjednici Općinskog vijeća održanoj dana 22. studenog 2016. godine donesena Odluka o kupovini stana u prizemlju zgrade lokalne samouprave na kč. br. 467. k. o. Vladislavci („Službeni glasnik“ broj 5/16). Općinski načelnik je dana 10. prosinca 2016. godine sklopio Ugovor o kupoprodaji nekretnine s gospodinom Ivicom Bašićem iz Ivanovaca Gorjanskih, Đakovačka 115 1/1. Predmetni stan je otkupljen po cijeni od 151.000,00 kn, čija vrijednost je utvrđena temeljem Procjembenog elaborata br. 43/2016 od strane stalnog sudskog vještaka i procjenitelja nekretnina, Stjepana Marolina.

**3. Plan upravljanja i raspolaganja građevinskim zemljištem u vlasništvu Općine Vladislavci**

Na 19. sjednici održanoj dana 17. ožujka 2016. godine, Općinsko vijeće Općine Vladislavci usvojilo je Odluku o davanju suglasnosti na osnivanje prava građenja („Službeni glasnik“ Općine Vladislavci broj 2/16) Župi rođenja Svetog Ivana Krstitelja – Vladislavci za potrebe gradnje Pastoralnog centra za potrebe mještana Općine Vladislavci na dijelu kč. br. 200/2 k. o. Hrastin.

Općina Vladislavci tijekom 2016. godine nije raspisala natječaje za prodaju sljedećih čestica poljoprivrednog zemljišta: 696/8, 696/9 i 696/10 sve u k. o .Dopsin.

Natječaji će se raspisati tijekom 2017. godine.

Općina Vladislavci je završila s izradom projektne dokumentacije za građevinu „Reciklažno dvorište Dopsin“ i ishodila pravomoćnu Građevinsku dozvolu.

Projektnu dokumentaciju je financirao Fond za zaštitu okoliša i energetsku učinkovitost.

Općina Vladislavci je izradila projektnu dokumentaciju za rukometno igralište u Hrastinu i ishodila pravomoćnu Građevinsku dozvolu. Općina Vladislavci je potpisala Sporazum o suradnji na realizaciji projekta izgradnje športskog terena na području Općine Vladislavci s Osječko-baranjskom županijom, te je u tijeku izgradnja rukometnog igrališta u Hrastinu, na kč. br. 289 k. o. Hrastin.

Općina Vladislavci je izradila i projektnu dokumentaciju za izgradnju javne rasvjete na ulasku u Vladislavce i javnu rasvjetu Vladislavci – Dopsin. Za oba projekta je ishodila pravomoćnu Građevinsku dozvolu.

Općina Vladislavci je s Osječko-baranjskom županijom potpisala i Sporazum o suradnji na realizaciji projekta izgradnje i opremanja dječjeg igrališta na području Općine Vladislavci na kč. br. 819 k. o. Vladislavci

Od zahtjeva i prijedloga osoba javnog prava za investicije razvoja javne infrastrukture u 2016. godini su sklopljeni slijedeći ugovori:

Sporazum o zajedničkom ulaganju u izgradnju niskonaponske mreže i javne rasvjete u naselju Vladislavci (područje napajanja PTTS Vladislavci Ciglana) KLASA: 310-03/16-02/2, URBROJ: 2158/07-03-16-01 od 07. lipnja 2016. godine, s Investitorom Hrvatska elektroprivreda d. d.

Općina Vladislavci je potpisala s Osječko-baranjskom županijom i slijedeće ugovore:

- Ugovor o dodjeli potpora iz Proračuna Osječko-baranjske županije za 2016. godinu Općini Vladislavci za sufinanciranje projekta gospodarske i komunalne infrastrukture za rekonstrukciju nerazvrstanih cesta u Općini Vladislavci, te projekta društvene i povezane infrastrukture, za obnovu fasade i stolarije objekta za društvene namjene za udrugu mladih u Vladislavcima i za obnovu kuhinjskih prostorija društvenom domu u Hrastinu i društvenom domu u Vladislavcima,

Ugovor o potpori iz Proračuna Osječko-baranjske županije za 2016. godinu Općini Vladislavci za sufinanciranje prostornih uvjeta za rad DVD Hrastin

Ugovor o dodjeli potpora iz Proračuna Osječko-baranjske županije za 2016. godinu Općini Vladislavci za sufinanciranje projekta društvene i povezane infrastrukture za uvođenje sustava grijanja i hlađenja u društvene domove Dopsin i Vladislavci.

**4. Ostala nespomenuta prava Općine Vladislavci**

Općina Vladislavci je sklopila :

Ugovor o raskidu prava služnosti na dijelu kč. br. 466. u k. o. Vladislavci, koji je bio sklopljen s gosp. Ivicom Bašićem iz Ivanovca Gorjanskih, KLASA: 944-02/14-02/01. URBROJ: 2158/07-03-16-3 od 15. rujna 2016. godine,

Ugovor o ustanovljenju prava služnosti izgradnje, držanja, pristupa i održavanja građevine: Kabel KB 10(20) kV priključni za ŽSŠT 2 Vladilslavci KLASA: 310-01/16-02/2, URBROJ: 2158/07-03-16-02 od 19. rujna 2016., s Investitorom i korisnikom služnosti Hrvatska elektroprivreda d. d.,

Ugovor o ustanovljenju prava služnosti izgradnje, držanja, pristupa i održavanja građevine: Kabel KB 10(20) kV priključni za ŽSTS Vladislavci KLASA: 310-04/16-04/1, URBROJ: 2158/07-03-16-01 od 03.11.2016.

Općina Vladislavci je dana 21. 12. 2016. godine sklopila Ugovor o osnivanju prava služnosti na javnim površinama radi korištenja i održavanja elektroničke komunikacijske infrastrukture i druge povezane opreme HT broj: T431-1291/2016 s tvrtkom Hrvatski telekom d. d., Zagreb, Roberta Frangeša Mihanovića 9, kojim je utvrđeno da Hrvatski telekom d. d. ima pravo pristupa i korištenja javnih površina za gradnju, polaganje, održavanje, razvoj i korištenje svoje EKI, sve uz godišnju naknadu u iznosu od 10.251,42 kn, te uz naknadu za prethodne razdoblje (2013.-2015.) u iznosu od 30.754,26 kn

Općina Vladislavci je tijekom 2016. godine po provedenoj adaptaciji i obnovi zgrade lokalne samouprave obavila detaljni energetski pregled i izradila energetski certifikat sukladno članku 6. Ugovora o zajedničkom financiranju projekta održive gradnje „Adaptacija i obnova „stare škole“ u energetski učinkovitu poslovno- javnu građevinu“ davanjem sredstava pomoći.

Energetski pregled i energetski certifikat je izrađen i za Društveni dom u Hrastinu sukladno Ugovoru o neposrednom sudjelovanju Fonda u sufinanciranju projekta poticanja korištenja obnovljivih izvora energije „Rekonstrukcija sustava grijanja i ugradnja peći na drvenu sječku kao energetski učinkovitijeg i okolišno održivijeg sustava toplinskog grijanja općinske zgrade Vladislavci i Društvenog doma Hrastin“ davanjem sredstava pomoći.

Općina Vladislavci je u financijskom planu za 2016. godinu osigurala sredstva za plaćanje svih režijskih troškova za investicijsko održavanje objekata u svom vlasništvu.

Budući da prije 2016. godine nije postojao Plan upravljanja imovinom u vlasništvu Općine Vladislavci, donijet će se Izvješće o svim ulaganjima na području Općine Vladislavci u razdoblju od 2014. do 2017. godine koie će sadržavat sve postupke javne i bagatelne nabave ostvarene u prethodnom razdoblju, te će se predložiti Općinskom vijeću na usvajanje.

KLASA: 940-01/17-13/01

URBROJ: 2158/07-03-17-01

Vladislavci, 03. ožujka 2017.

OPĆINSKI NAČELNIK

Marjan Tomas, v. r.